Publicare a unei cereri de modificare a caietului de sarcini al unei denumiri din sectorul vitivinicol în conformitate cu articolul 105 din Regulamentul (UE) nr. 1308/2013 al Parlamentului European și al Consiliului

(2020/C 63/05)

Prezenta publicare conferă dreptul de opoziție la cererea de înregistrare în temeiul articolului 98 din Regulamentul (UE) nr. 1308/2013 al Parlamentului European și al Consiliului (1), în termen de două luni de la data prezentei publicări.

CERERE DE MODIFICARE A CAIETULUI DE SARCINI

„Terrazze Retiche di Sondrio”

PGI-IT-A1352-AM02

Data cererii: 24 iulie 2017

1. Normele aplicabile modificării

Articolul 105 din Regulamentul (UE) nr. 1308/2013 – modificare care nu este minoră

2. Descrierea și justificarea modificării

2.1. Modificarea denumirii

Descriere: Modificarea constă în schimbarea denumirii din „Terrazze Retiche di Sondrio” în „Alpi Retiche”.

Justificare: Scopul cererii este de a le permite consumatorilor naționali și, în special, consumatorilor internaționali, să identifice imediat arealul de producție al acestui tip de vin și, de asemenea, de a specifica faptul că arealul de producție este o zonă montană, identificându-l cu o regiune precisă din munții Alpi. De secole, vinurile cu indicația geografică tipică (IGT) „Alpi Retiche” au fost profund legate de Alpii Retici menționați mai sus. Caracteristicile specifice ale versanților, din punct de vedere geologic, morfologic, al solului și climei creează condiții de mediu favorabile pentru viticultură în acest areal. Alpii Retici protejează Valtellina de vânturile reci din nord, iar zona terasată orientată spre sud garantează, în medie, peste 1 900 de ore de soare pe an, o valoare întâlnită de obicei doar la latitudini semnificativ mai mici. Versanții retici se bucură de soare aproape neîntrerupt pe tot parcursul zilei, oferind un climat ideal viței de vie, care produce struguri excelenți. Solul este puțin adânc și în mare parte nisipos (în jur de 70 %), dar tehnica viticultorilor de a construi pereți de piatră fără mortar a permis utilizarea în mod profitabil a solului în partea retică, acesta devenind foarte productiv.

Denumirea urmează să fie modificată în toate articolele din caietul de sarcini, precum și în secțiunile 1.1, 1.4, 1.5, 1.6 și 1.8 din documentul unic.

2.2. Introducerea categoriei „Vin spumant”

Descriere: Modificarea introduce vinul spumant care este produs în versiunile alb și roze. Acesta este produs prin metoda tradițională.

Justificare: Mai multe exploatații locale au început, în anii 1970, să producă un tip de vin spumant din soiul principal de struguri cultivat în Valtellina, și anume Nebbiolo, având opțiunea de a adăuga și alte soiuri. Cererea de adăugare a acestei categoriei la IGT are ca scop creșterea valorii acestui produs, care este puternic legat de arealul de producție și de un soi care demonstrează un potențial deosebit în acest areal. Într-adevăr, producția de vinuri spumante beneficiază de variațiile mari de temperatură între zi și noapte, care se înregistrează mai ales pe parcursul perioadei de recoltare. Pe lângă faptul că favorizează acumularea precursorilor aromei - o caracteristică distinctivă a acestui areal -,acest factor permite menținerea unui echilibru între cantitatea de zahăr și componenta acidă din struguri, care este mai accentuată în podgoriile de la altitudini mai mari. Aceste aspecte au condus la o creștere continuă a numărului de exploatații care au început să producă acest tip de vin.

Modificările vizează articolele 1, 2, 4, 6, 7 și 9 din caietul de sarcini și secțiunile 1.3, 1.4 și 1.8 din documentul unic.

2.3. Introducerea de soiuri noi

Descriere: Modificarea vizează introducerea soiurilor Cabernet Carbon N., Cabernet Cortis N., Helios B., Johanniter B., Prior N., Solaris B. și Bronner B. în combinația de soiuri de struguri utilizate la producerea vinurilor.

Justificare: Aceste soiuri de struguri se pot adapta condițiilor adverse și necesită o cantitate redusă de produse de protecție a plantelor. Într-adevăr, tranziția în curs la forme de agricultură durabilă (pentru care Valtellina demonstrează o predispoziție naturală) și posibilitatea de a introduce soiurile menționate mai sus pot reprezenta un element suplimentar de valoare în ceea ce privește reducerea tratamentelor de protecție a plantelor și încurajarea cultivării în zone mai dificil de cultivat folosind utilaje, conducând la o gestionare mai puțin intensă și mai ecologică a podgoriilor. Activitățile de cercetare desfășurate în cadrul Fondazione Edmund Mach și Fondazione Fojanini au confirmat acest lucru. Această posibilitate este foarte importantă și pentru recuperarea podgoriilor abandonate.

Modificările vizează articolele 1 și 2 din caietul de sarcini și secțiunea 1.7 din documentul unic.

2.4. Reducerea tăriei alcoolice dobândite în volume a tipului Passito Bianco

Descriere: Modificarea presupune reducerea tăriei alcoolice dobândite în volume a tipului Passito Bianco de la 12 % la 10 %.

Justificare: Prin uscarea strugurilor folosiți la producerea vinurilor, al cărei obiectiv este de a concentra în mustul de struguri metaboliții prezenți în pulpa și coaja strugurilor, se obțin rezultate optime la vinurile dulci, cum ar fi vinurile Passito. Aceasta face posibilă obținerea unui vin la care alcoolul și zahărul sunt bine echilibrate, fără a modifica niciuna dintre caracteristicile organoleptice ale produsului. Aceste vinuri extind gama de vinuri și răspund nevoilor sectorului vitivinicol din zonă.

Modificarea vizează articolul 6 din caietul de sarcini și secțiunea 1.4 din documentul unic.

DOCUMENT UNIC

1. Denumirea produsului

Alpi Retiche

2. Tipul de indicație geografică

IGP – Indicație geografică protejată

3. Categorii de produse vitivinicole

1. Vin

4. Vin spumant

8. Vin petiant

15. Vin din struguri stafidiți

16. Vin din struguri supramaturați

4. Descrierea vinului/vinurilor

Alpi Retiche Bianco inclusiv mențiunea soiului de struguri

Culoare: galben-pai, uneori cu tente verzui;

Aromă: proaspătă, delicată, florală;

Gust: sec, aromat, plăcut;

Tăria alcoolică totală minimă în volume: 10,50 %;

Limita minimă a extractului fără zahăr: 13,00 g/l.

Parametrii analitici care nu sunt indicați în tabelul de mai jos sunt conformi cu limitele prevăzute de legislația națională și de legislația UE.

Caracteristici analitice generale Tăria alcoolică totală maximă (% în volume) Tăria alcoolică dobândită minimă (% în volume) Aciditatea totală minimă 3,50 grame pe litru exprimate sub formă de acid tartric Aciditatea volatilă maximă (în miliechivalenți pe litru) Cantitatea totală maximă de dioxid de sulf (în miligrame pe litru)

Alpi Retiche Bianco inclusiv cu mențiunea soiului de struguri și Alpi Retiche Novello

Culoare: roșu rubiniu mai mult sau mai puțin intens;

Aromă: proaspătă, fructată;

Gust: proaspăt, aromat, catifelat, ușor tanic;

Tăria alcoolică totală minimă în volume: 10,50 %;

Limita minimă a extractului fără zahăr: 17,00 g/l.

Parametrii analitici care nu sunt indicați în tabelul de mai jos sunt conformi cu limitele prevăzute de legislația națională și de legislația UE.

Caracteristici analitice generale Tăria alcoolică totală maximă (% în volume) Tăria alcoolică dobândită minimă (% în volume) Aciditatea totală minimă 3,50 grame pe litru exprimate sub formă de acid tartric Aciditatea volatilă maximă (în miliechivalenți pe litru) Cantitatea totală maximă de dioxid de sulf (în miligrame pe litru)

Alpi Retiche Rosato inclusiv cu mențiunea soiului de struguri

Culoare: de la roz pal la roz intens;

Aromă: fină, delicată;

Gust: sec, proaspăt, fructat;

Tăria alcoolică totală minimă în volume: 10,50 %;

Limita minimă a extractului fără zahăr: 14,00 g/l.

Parametrii analitici care nu sunt indicați în tabelul de mai jos sunt conformi cu limitele prevăzute de legislația națională și de legislația UE.

Caracteristici analitice generale Tăria alcoolică totală maximă (% în volume) Tăria alcoolică dobândită minimă (% în volume) Aciditatea totală minimă 3,50 grame pe litru exprimate sub formă de acid tartric Aciditatea volatilă maximă (în miliechivalenți pe litru) Cantitatea totală maximă de dioxid de sulf (în miligrame pe litru)

Alpi Retiche Passito Bianco

Culoare: galben intens cu accente aurii;

Aromă: amplă, complexă, intensă;

Gust: dulce, complet, armonios, elegant, eteric;

Tăria alcoolică totală minimă în volume: 16,00 g/l;

Limita minimă a extractului fără zahăr: 13,00 g/l.

Parametrii analitici care nu sunt indicați în tabelul de mai jos sunt conformi cu limitele prevăzute de legislația națională și de legislația UE.

Caracteristici analitice generale Tăria alcoolică totală maximă (% în volume) Tăria alcoolică dobândită minimă (% în volume) 10,00 Aciditatea totală minimă 3,50 grame pe litru exprimate sub formă de acid tartric Aciditatea volatilă maximă (în miliechivalenți pe litru) Cantitatea totală maximă de dioxid de sulf (în miligrame pe litru)

Alpi Retiche Passito Rosso

Culoare: roșu rubiniu intens;

Aromă: amplă, florală;

Gust: dulce, fructat, armonios, plăcut;

Tăria alcoolică totală minimă în volume: 16,00 %;

Limita minimă a extractului fără zahăr: 17,00 g/l.

Parametrii analitici care nu sunt indicați în tabelul de mai jos sunt conformi cu limitele prevăzute de legislația națională și de legislația UE.

Caracteristici analitice generale Tăria alcoolică totală maximă (% în volume) Tăria alcoolică dobândită minimă (% în volume) 12,00 Aciditatea totală minimă 3,50 grame pe litru exprimate sub formă de acid tartric Aciditatea volatilă maximă (în miliechivalenți pe litru) Cantitatea totală maximă de dioxid de sulf (în miligrame pe litru)

Alpi Retiche Vendemmia Tardiva Rosso

Culoare: roșu rubiniu;

Aromă: intensă, caracteristică, complexă;

Gust: puternic, armonios, tanic plăcut;

Tăria alcoolică totală minimă în volume: 13,00 %;

Limita minimă a extractului fără zahăr: 17,00 g/l.

Parametrii analitici care nu sunt indicați în tabelul de mai jos sunt conformi cu limitele prevăzute de legislația națională și de legislația UE.

Caracteristici analitice generale Tăria alcoolică totală maximă (% în volume) Tăria alcoolică dobândită minimă (% în volume) 11,00 Aciditatea totală minimă 3,50 grame pe litru exprimate sub formă de acid tartric Aciditatea volatilă maximă (în miliechivalenți pe litru) Cantitatea totală maximă de dioxid de sulf (în miligrame pe litru)

Alpi Retiche Vendemmia Tardiva Bianco

Culoare: galben-pai cu accente aurii;

Aromă: complexă, amplă, cu tentă minerală;

Gust: complet, armonios, elegant, plăcut;

Tăria alcoolică totală minimă în volume: 13,00%;

Limita minimă a extractului fără zahăr: 13,00 g/l.

Parametrii analitici care nu sunt indicați în tabelul de mai jos sunt conformi cu limitele prevăzute de legislația națională și de legislația UE.

Caracteristici analitice generale Tăria alcoolică totală maximă (% în volume) Tăria alcoolică dobândită minimă (% în volume) 11,00 Aciditatea totală minimă 3,50 grame pe litru exprimate sub formă de acid tartric Aciditatea volatilă maximă (în miliechivalenți pe litru) Cantitatea totală maximă de dioxid de sulf (în miligrame pe litru)

Alpi Retiche Spumante Metodo Classico

Culoare: galben-pai cu o intensitate variată până la auriu;

Aromă: fină, delicată, amplă, complexă, cu note derivând din fermentația secundară în sticlă;

Gust: aromat, proaspăt, fin și armonios;

Tăria alcoolică totală minimă în volume: 11,50 %;

Limita minimă a extractului fără zahăr: 14,00 g/l.

Parametrii analitici care nu sunt indicați în tabelul de mai jos sunt conformi cu limitele prevăzute de legislația națională și de legislația UE.

Caracteristici analitice generale Tăria alcoolică totală maximă (% în volume) Tăria alcoolică dobândită minimă (% în volume) Aciditatea totală minimă 5,0 Aciditatea volatilă maximă (în miliechivalenți pe litru) Cantitatea totală maximă de dioxid de sulf (în miligrame pe litru)

Alpi Retiche Spumante Metodo Classico Rosé

Culoare: roz mai mult sau mai puțin intens;

Aromă: fină, delicată, amplă, complexă, cu note derivând din fermentația secundară în sticlă;

Gust: proaspăt, aromat, fin și armonios;

Tăria alcoolică totală minimă în volume: 11,50%;

Limita minimă a extractului fără zahăr: 15,00 g/l.

Parametrii analitici care nu sunt indicați în tabelul de mai jos sunt conformi cu limitele prevăzute de legislația națională și de legislația UE.

Caracteristici analitice generale Tăria alcoolică totală maximă (% în volume) Tăria alcoolică dobândită minimă (% în volume) Aciditatea totală minimă 5,0 Aciditatea volatilă maximă (în miliechivalenți pe litru) Cantitatea totală maximă de dioxid de sulf (în miligrame pe litru)

5. Practici oenologice

(a) Practici oenologice esențiale

Perioada minimă de maturare

Practică oenologică specifică

Vinurile „Alpi Retiche” Passito IGT și „Alpi Retiche” Vendemmia Tardiva IGT [recoltă târzie] trebuie maturate pe o perioadă de maturare minimă, și anume, cel puțin până la data de 30 iunie a anului următor anului de recoltare.

(b) Producții maxime

Alpi Retiche

14 000 kg de struguri la hectar

Alpi Retiche

112 hectolitri la hectar

Alpi Retiche Passito

56 de hectolitri la hectar

Alpi Retiche Vendemmia Tardiva

84 de hectolitri la hectar

6. Arealul geografic delimitat

Arealul de producție pentru strugurii folosiți la producția de musturi și vinuri care pot purta indicația geografică tipică (IGT) „Alpi Retiche” include întregul teritoriu administrativ al municipalităților: Albosaggia, Ardenno, Berbenno in Valtellina, Bianzone, Buglio in Monte, Castione Andevenno, Cercino, Chiavenna, Chiuro, Cino, Civo, Dazio, Dubino, Faedo, Gordona, Mantello, Mello, Menarola, Mese, Montagna in Valtellina, Morbegno, Piateda, Piuro, Poggiridenti, Ponte in Valtellina, Postalesio, Prata Camportaccio, Sernio, Sondrio, Teglio, Tirano, Traona, Tresivio, Villa di Chiavenna și Villa di Tirano, din provincia Sondrio.

7. Soiul/soiurile de struguri de vin principal/principale

Ancellotta N.

Barbera N.

Bonarda N.

Bussanello B.

Cabernet Franc N. - Cabernet

Cabernet Sauvignon N. - Cabernet

Carmenère N.

Chardonnay B.

Cortese B.

Corbina N.

Croatina N.

Dolcetto N.

Erbaluce B.

Fortana N.

Franconia N.

Freisa N.

Garganega B.

Grappello Ruberti N.

Groppello di Mocasina N. - Groppello

Groppello di S. Stefano N. - Groppello

Groppello Gentile N. - Groppello

Manzoni Bianco B. - Incrocio Manzoni 6.0.13 B.

Incrocio Terzi n.1 N.

Invernenga B.

Kerner B.

Lagrein N.

Lambrusco di Sorbara N. - Lambrusco

Lambrusco Grasparossa N. - Lambrusco

Lambrusco Maestri N. - Lambrusco

Lambrusco Marani N. - Lambrusco

Lambrusco Salamino N. - Lambrusco

Lambrusco Viadanese N. - Lambrusco

Malvasia Bianca di Candia B. - Malvasia

Malvasia di Candia Aromatica B. - Malvasia

Marzemino N.

Merlot N.

Meunier N.

Molinara N.

Montepulciano N.

Moscato Bianco B. - Moscato

Moscato di Scanzo N. - Moscato

Moscato Giallo B. - Moscato

Moscato Rosa Rs.

Müller Thurgau B.

Nebbiolo N.

Negrara N.

Pignola N.

Petit Verdot N.

Pinot Bianco B.

Pinot Grigio

Pinot Nero N.

Raboso Veronese N. - Raboso

Rebo N.

Riesling Italico B. - Riesling

Rondinella N.

Rossola Nera N. - Rossola

Sangiovese N.

Sauvignon B.

Schiava Gentile N. - Schiava

Schiava Grigia N. - Schiava

Schiava Grossa N. - Schiava

Schiava N.

Syrah N.

Teroldego N.

Timorasso B.

Tocai Friulano B.

Traminer Aromatico Rs

Trebbiano di Soave B. - Trebbiano

Trebbiano Giallo B. - Trebbiano

Trebbiano Romagnolo B. - Trebbiano

Trebbiano Toscano B. - Trebbiano

Uva Rara N.

Veltliner B.

Verdea B.

Verdese B.

Vespolina N.

Cabernet Carbon N.

Cabernet Cortis N.

Helios B.

Johanniter B.

Prior N.

Solaris B.

Bronner B.

8. Descrierea legăturii (legăturilor)

Alpi Retiche. Toate categoriile (1, 4, 8, 15 și 16) — (A) Detaliile arealului geografic

Factori naturali cu relevanță pentru legătură

Valtellina reprezintă teritoriul provinciei Sondrio și este situată în nord-estul Lacului Como, între 46 și 46,5 grade nord.

La crearea unor condiții climatice adecvate pentru viticultură contribuie mai multe caracteristici specifice de mediu. Valea, paralelă cu Alpii, în plan longitudinal, este în întregime orientată spre sud și este protejată, atât la nord, cât și la est, de lanțul muntos al Alpilor Retici. Proximitatea bazinului hidrografic al lacului Como în partea de sud-vest are un efect atenuant semnificativ.

Această amplasare asigură o prezență permanentă a vântului și a brizei, precipitații scăzute și, în mod normal, bine distribuite de-a lungul anotimpurilor, precum și multă lumină, datorită pantelor orientate spre sud, un gradient termic ridicat, grație masei substanțiale de pietre și roci caracteristice teraselor, o umiditate relativă scăzută și variații semnificative de temperatură în perioada imediat anterioară coacerii.

Solurile sunt în principal nisipoase cu multe roci și pietre, dar și cu humus și materie organică. Acestea sunt predominant subacide. În multe cazuri, adâncimea solului este redusă la 40-120 cm.

Factori istorici și umani cu relevanță pentru legătură

Originea viticulturii în zona Valtellina datează din vremea primelor așezări ale ligurilor, urmați de etrusci, deși dovezile arheologice în ceea ce privește agricultura și terasarea terenului s-au oprit la epoca romană. Raționalizarea și intensificarea cultivării viței de vie datează din Evul Mediu, de pe vremea maeștrilor comacini și a călugărilor benedictini; în secolele următoare, Liga Gri (în prezent cantonul elvețian Graubünden - Cantonul Grisunilor) a avut un rol important în impulsionarea vânzării vinului din Valtellina în nordul Europei.

Terasarea terenului este o caracteristică specifică a viticulturii în această zonă. Această modalitate de a cultiva pe pantele abrupte ale munților este caracteristică unui anumit tip de așezări, multe forme similare putând fi întâlnite în numeroase văi din zona Alpilor. Totuși, cel mai semnificativ și important exemplu al acestui tip este Valtellina.

Construirea teraselor a făcut posibilă reintroducerea în circuitul agricol a versanților de la poalele dealurilor și stabilirea pe aceste terenuri a culturilor necesare pentru supraviețuirea populației locale.

Factorul uman este esențial pentru practicile vitivinicole și oenologice, dar este și semnificativ datorită importanței sectorului agricol pentru protejarea hidrogeologiei terenului. De fapt, 5 % dintre alunecările de teren se produc acolo unde terenurile sunt terasate și cultivate, în timp ce peste 80 % dintre alunecările de teren se produc acolo unde terenul nu este protejat de practicile agricole. De asemenea, în prezent se înregistrează o creștere a gradului de conștientizare cu privire la tehnicile de cultivare care urmăresc să combine productivitatea și durabilitatea mediului.

„Alpi Retiche”. Categoria: Vin (1) — (B) Informații privind calitatea/caracteristicile produsului

Informații privind calitatea deosebită a produselor, care poate fi atribuită originii geografice și legăturii de cauzalitate cu caracteristicile naturale și umane ale arealului geografic.

Vinurile roșii au o culoare roșie rubinie, o aromă proaspătă și fructată și un gust aromat și ușor tanic, dar bine structurat.

Vinurile roșii de tip „Novello” au o culoare roșie rubinie cu o intensitate variată și o aromă vinoasă, ușor fructată; gustul este proaspăt, omogen și catifelat.

Culoarea tipului roze variază ca intensitate și nuanță în funcție de diferitele tehnici de vinificație utilizate, iar aroma sa se distinge prin caracteristicile sale fine și delicate și gustul său sec, proaspăt și fructat.

Vinurile albe se remarcă printr-o culoare galben-pai, eventual cu tente verzui, în funcție de combinația de soiuri folosite. În ceea ce privește aroma, acestea se caracterizează prin prospețimea aromatică deosebită și delicatețea notelor florale, în timp ce gustul este în mare parte sec, aromat și plăcut, nu în ultimul rând datorită acidității echilibrate.

Denumirea IGT „Alpi Retiche” acoperă mai multe tipuri de vinuri determinate de diferențele de altitudine, de adâncimea solului și de gradienții versanților montani. În general, soiurile de struguri roșii sunt cultivate îndeosebi în zonele mai calde, deoarece acestea pot produce vinuri cu o structură bună. Prin comparație, soiurile de struguri albi sau soiurile de struguri roșii pentru vinurile roze sunt cultivate îndeosebi în zonele mai răcoroase și în zonele aflate la cele mai mari altitudini deoarece, datorită variațiilor de temperatură din zonele respective, printre alți factori, pot fi produse vinuri complexe și o gamă largă de arome, care sunt foarte apreciate de piață.

Caracteristicile și calitățile vinurilor IGT „Alpi Retiche” sunt, de asemenea, influențate de factorii umani, în special de priceperea viticultorilor. Având în vedere terenul muntos abrupt al zonei, dimensiunea medie a exploatațiilor este destul de mică și fragmentată (mai puțin de 3 000 de metri pătrați); acest aspect are un efect enorm asupra numărului de ore necesare cultivării viței de vie. În multe situații, din cauza prezenței teraselor și a dificultății de a ajunge la terenul cultivat, numărul de ore/hectar depășește pragul de 1 200. Cele mai importante operațiuni sunt cele legate de tăierea „în verde”, protecția plantelor, recoltarea (exclusiv manuală) și lucrările de reconstrucție a zidurilor de piatră fără mortar, care sunt necesare pentru a redresa terenul atunci când evenimentele extraordinare impun acest lucru.

„Alpi Retiche”. Categorii: Vin spumant (4) și Vin petiant (8) — (B) Informații privind calitatea sau caracteristicile produsului

Informații privind calitatea deosebită a produselor, care poate fi atribuită originii geografice și legăturii de cauzalitate cu caracteristicile naturale și umane ale arealului geografic.

Vinul spumant, care este produs prin metoda tradițională, are o culoare galben-pai cu o intensitate variabilă, eventual cu accente aurii. Aroma este fină, delicată, amplă, complexă, cu note derivând din fermentația secundară în sticlă. Gustul este proaspăt, aromat, fin și armonios.

Versiunea roze are o culoare roz cu intensitate variabilă, cu accente care diferă în funcție de tipul de struguri utilizat. Aroma este fină, delicată, amplă și complexă, cu note derivând din tehnica fermentării secundare în sticlă. Gustul este proaspăt, aromat, fin și armonios, caracterizat printr-o aciditate potrivită; acesta diferă de versiunea anterioară prin faptul că este mai structurat.

Vinul petiant vizează numai varianta roze. Acest tip de vin se remarcă prin prospețimea și vivacitatea sa, asociate cu eliberarea moderată de dioxid de carbon, ceea ce face ca vinul să fie plăcut de băut. Tehnicile moderne de vinificație contribuie la creșterea calității unui astfel de vin.

Producția acestor vinuri spumante și petiante beneficiază de variațiile mari de temperatură între zi și noapte care au loc în perioada de recoltare. Aceasta favorizează acumularea precursorilor aromei - o caracteristică distinctivă a acestui areal -, permițând menținerea unui echilibru între cantitatea de zahăr și componenta acidă din struguri, care este mai accentuată în podgoriile de la altitudini mai mari.

Caracteristicile și calitatea vinurilor sunt, de asemenea, influențate de factorii umani, în special de priceperea viticultorilor. Într-adevăr, având în vedere terenul muntos abrupt al zonei, dimensiunea medie a exploatațiilor este destul de mică și fragmentată (mai puțin de 3 000 de metri pătrați); acest aspect are un efect enorm asupra numărului de ore necesare cultivării viței de vie. În multe situații, din cauza prezenței teraselor și a dificultății de a ajunge la terenul cultivat, numărul de ore/hectar depășește pragul de 1 200. Cele mai importante operațiuni sunt cele legate de tăierea „în verde”, protecția plantelor, recoltarea (exclusiv manuală) și lucrările de reconstrucție a zidurilor de piatră fără mortar, care sunt necesare pentru a redresa terenul atunci când evenimentele extraordinare impun acest lucru.

„Alpi Retiche”. Categorii: Vin din struguri stafidiți (15) și Vin din struguri supramaturați (16) — (B) Informații privind calitatea

Informații privind calitatea deosebită a produselor, care poate fi atribuită originii geografice și legăturii de cauzalitate cu caracteristicile naturale și umane ale arealului geografic.

Tipul Passito Bianco are o culoare galbenă intensă, cu accente aurii. Aroma sa este amplă, complexă și intensă și are un gust complet, armonios, elegant și eteric.

Tipul Passito Rosso are o culoare roșie rubinie intensă. Aroma sa este amplă și florală și are un gust dulce, fructat, armonios și plăcut.

Tipul Vendemmia Tardiva Bianco are o culoare galben-pai cu accente aurii. Aroma sa este amplă și complexă, cu tente minerale, cu un gust complet, armonios, elegant și plăcut.

Tipul Vendemmia Tardiva Rosso are o culoare roșie rubinie. Aroma sa este intensă, distinctă și complexă, cu un gust puternic, armonios și tanic plăcut.

Practica de a forța coacerea dincolo de limitele tehnologice a fost adoptată de-a lungul timpului, devenind o mărturie a contribuției umane. Durata procesului de forțare depinde de condițiile meteorologice sezoniere, precum și de caracteristicile pe care viticultorul dorește să le confere vinului. Alegerea tipului de struguri este prerogativa viticultorului, care alege în funcție de interacțiunea dintre podgorie, caracteristicile strugurilor și vinul dorit.

Producția vinurilor de mai sus este favorizată în general de caracteristicile climatice ale văii; întrucât arealul este situat paralel cu Alpii, în plan longitudinal, vântul și briza sunt întotdeauna prezente, dar, mai ales toamna, arealul este caracterizat de nopți reci, care sunt foarte potrivite pentru depozitarea strugurilor uscați. Cunoștințele obținute de-a lungul timpului (factorul uman) se combină cu factorii de mediu pentru a permite producerea acestor vinuri care, deși nu constituie decât o mică parte din producția totală, sunt complementare vinurilor mai reprezentative.

„Alpi Retiche”. Toate categoriile (1, 4, 8, 15 și 16) — (C) Descrierea interacțiunii cauzale

Categoria Vin (1): Diversitatea condițiilor pedoclimatice, împreună cu priceperea producătorilor de vin, fac posibilă exploatarea la maximum a vinurilor din această categorie. Vinurile roșii provin de obicei din zonele mai calde, ceea ce le conferă o structură fermă, în timp ce vinurile albe sunt cultivate îndeosebi în zonele mai înalte.

Categoriile Vin spumant (4) și Vin petiant (8): Diversitatea condițiilor pedoclimatice, împreună cu experiența acumulată de operatorii locali și tehnicile moderne de vinificație și producție, fac posibilă exploatarea la maximum a potențialului soiurilor potrivite pentru a fi transformate în vinuri spumante și petiante.

Categoriile Vin din struguri stafidiți (15) și Vin din struguri supramaturați (16): Diversitatea condițiilor pedoclimatice, împreună cu experiența acumulată de operatorii locali și tehnicile moderne de vinificație și producție, fac posibilă exploatarea la maximum a potențialului soiurilor ai căror struguri sunt mai potriviți pentru procesul de uscare. Amplasarea longitudinală a văii determină existența în permanență a vântului și a brizei și, în anotimpul de toamnă, favorizează depozitarea strugurilor.

Interacțiunea dintre toți acești factori (atât naturali cât și umani) contribuie la producerea unor vinuri de calitate, cu o identitate foarte puternică și cu caracteristici asociate cu arealul de producție.

Prin urmare, legătura de cauzalitate se bazează pe calitatea specifică a produsului, care poate fi atribuită originii sale geografice.

9. Condiții suplimentare esențiale

NICIUNA

Link către caietul de sarcini al produsului

https://www.politicheagricole.it/flex/cm/pages/ServeBLOB.php/L/IT/IDPagina/14209

(1) JO L 347, 20.12.2013, p. 671.